
SPRENDIMAS
DĖL PANEVĖŽIO RAJONO SAVIVALDYBĖS TARYBOS 2019 M. BIRŽELIO 20 D. SPRENDIMO NR. T-144 „DĖL PANEVĖŽIO RAJONO SAVIVALDYBĖS JAUNIMO REIKALŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO

2023 m. sausio 26 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos jaunimo politikos pagrindų įstatymo 5 straipsnio 3 dalimi, Savivaldybių jaunimo reikalų tarybų pavyzdiniais nuostatais, patvirtintais Lietuvos Respublikos socialinės apsaugos ir darbo ministro 2019 m. sausio 16 d. įsakymu Nr. A1-31 „Dėl Lietuvos Respublikos socialinės apsaugos ir darbo ministro 2009 m. sausio 8 d. įsakymo Nr. A1-4 „Dėl Savivaldybių jaunimo reikalų tarybų pavyzdinių nuostatų patvirtinimo“ pakeitimo“, Savivaldybės taryba n u s p r e n d ž i a:
1. Patvirtinti Panevėžio rajono savivaldybės jaunimo reikalų tarybos nuostatus (pridedama).
2. Pripažinti netekusiu galios Panevėžio rajono savivaldybės tarybos 2019 m. birželio 20 d. sprendimo Nr. T-144 „Dėl Panevėžio rajono savivaldybės jaunimo reikalų tarybos sudarymo ir nuostatų patvirtinimo“ 2 punktą.

























Sandra Budreikienė
2023-01-11
PATVIRTINTA
Panevėžio rajono savivaldybės tarybos
2023 m. sausio 26 d. sprendimu Nr. T-

PANEVĖŽIO RAJONO SAVIVALDYBĖS JAUNIMO REIKALŲ TARYBOS
NUOSTATAI

I SKYRIUS
BENDROSIOS NUOSTATOS

1.	Panevėžio rajono savivaldybės jaunimo reikalų tarybos nuostatai (toliau – Nuostatai) nustato Panevėžio rajono savivaldybės jaunimo reikalų tarybos (toliau – Jaunimo reikalų taryba) tikslus, funkcijas, teises, sudėtį ir darbo organizavimo tvarką.
2. Jaunimo reikalų taryba yra visuomeniniais pagrindais veikiantis kolegialus organas, turintis nuolatinės (Savivaldybės tarybos įgaliojimų laikui) komisijos statusą, įsteigtas vadovaujantis Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu ir Panevėžio rajono savivaldybės tarybos veiklos reglamentu.
3. Jaunimo reikalų taryba sudaroma Panevėžio rajono savivaldybės (toliau – Savivaldybės) tarybos sprendimu. Savivaldybės atstovai deleguojami Savivaldybės tarybos įgaliojimų laikui, jaunimo atstovai dvejų metų laikotarpiui.
4.	Jaunimo reikalų taryba savo veikloje vadovaujasi Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Panevėžio rajono savivaldybės tarybos veiklos reglamentu, Savivaldybės tarybos sprendimais, Savivaldybės mero potvarkiais, kitais jaunimo politikos įgyvendinimą reglamentuojančiais teisės aktais ir šiais Nuostatais.
5.	Nuostatai tvirtinami Savivaldybės tarybos sprendimu.

II SKYRIUS
JAUNIMO REIKALŲ TARYBOS VEIKLOS TIKSLAI IR FUNKCIJOS

6.	Jaunimo reikalų tarybos veiklos tikslai:
6.1. nagrinėti su jaunimo politika savivaldybėje susijusius klausimus;
6.2. užtikrinti jaunų žmonių dalyvavimą, sprendžiant su jaunimo politika savivaldybėje susijusius klausimus;
6.3. teikti savivaldybės institucijoms ir įstaigoms pasiūlymus dėl jaunimo politikos, jos įgyvendinimo ir su tuo susijusius teisės aktų projektus;
6.4. stiprinti savivaldybės institucijų, įstaigų ir jaunimo bei su jaunimu dirbančių organizacijų bendradarbiavimą.
7.	Jaunimo reikalų taryba numatytų tikslų siekia, įgyvendindama šias funkcijas:
7.1. renka ir analizuoja informaciją apie jaunimo politikos įgyvendinimą savivaldybės institucijose ir įstaigose, kitą informaciją, susijusią su jaunimu;
7.2. inicijuoja savivaldybės jaunimo politikos padėties, jaunimo poreikių tyrimus ir jaunimo politikos kokybės vertinimą;
7.3. analizuoja užsienio valstybių patirtį, sprendžiant jaunimo politikos klausimus, ir teikia pasiūlymus bei rekomendacijas Savivaldybės tarybai dėl bendradarbiavimo su užsienio šalių institucijomis galimybių;
7.4. teikia pasiūlymus Savivaldybės tarybai, jos komitetams ar komisijoms, Savivaldybės administracijai dėl jaunimo politikos plėtros savivaldybėje krypčių;
7.5. teikia pasiūlymus Savivaldybės tarybai, jos komitetams ar komisijoms dėl teisės aktų projektų, susijusių su jaunimo politikos įgyvendinimu savivaldybėje, parengimo ir (ar) pakeitimo, įskaitant savivaldybės strateginį veiklos planą ir strateginį plėtros planą;
7.6. dalyvauja rengiant ilgalaikius strateginius jaunimo politikos plėtros ir įgyvendinimo planus;
7.7. teikia rekomendacinio pobūdžio siūlymus Savivaldybės administracijai dėl jaunimo politikos įgyvendinimo priemonių finansavimo;
7.8. teikia pasiūlymus savivaldybės įstaigoms, dirbančioms su jaunimu, dėl jaunimo politikos įgyvendinimo;
7.9. užtikrina jaunimo dalyvavimą, sprendžiant savivaldybės jaunimo politikos klausimus;
7.10. bendradarbiauja su savivaldybės jaunimo reikalų koordinatoriumi (vyr. specialistu) jaunimo politikos įgyvendinimo savivaldybėje klausimais;
7.11. ne rečiau kaip kartą per metus Savivaldybės tarybai teikia tvirtinti savo veiklos ataskaitą.

III SKYRIUS
JAUNIMO REIKALŲ TARYBOS TEISĖS

8.	Jaunimo reikalų taryba turi šias teises:
8.1. gauti iš savivaldybės institucijų ir įstaigų informaciją, kurios reikia jos funkcijoms atlikti;
8.2. kviesti į savo posėdžius Savivaldybės tarybos narius, Savivaldybės administracijos valstybės tarnautojus ir darbuotojus, dirbančius pagal darbo sutartį, specialistus (ekspertus);
8.3. prašyti Savivaldybės administracijos valstybės tarnautojų ir darbuotojų, dirbančių pagal darbo sutartį, specialistų (ekspertų) pateikti išvadas, informaciją, susijusią su jaunimo politikos įgyvendinimu;
8.4. dalyvauti Savivaldybės tarybos, jos komitetų ar komisijų posėdžiuose, kuriuose sprendžiami jaunimui aktualūs klausimai.
9. Jaunimo reikalų taryba gali turėti kitų teisių, nustatytų kituose jaunimo politikos įgyvendinimą reglamentuojančiuose teisės aktuose.

IV SKYRIUS
JAUNIMO REIKALŲ TARYBOS SUDĖTIS IR DARBO ORGANIZAVIMAS

10. Savivaldybės jaunimo atstovus į Jaunimo reikalų tarybą deleguoja savivaldybėje veikianti savivaldybės jaunimo organizacijų taryba.
11.	Demokratiškai išrinkti ir deleguoti jaunimo atstovai turi sudaryti ne mažiau negu pusę Jaunimo reikalų tarybos.
12. Jaunimo reikalų taryba lygiateisės partnerystės pagrindu sudaroma iš 10 narių: 
12.1. 5 savivaldybės atstovus deleguoja Savivaldybės taryba ir (ar) Savivaldybės administracija;
12.2. 5 jaunimo atstovus deleguoja savivaldybėje veikianti Jaunimo organizacijų taryba    (toliau – SJOT). SJOT nedelegavus jaunimo atstovų į Jaunimo reikalų tarybą per 60 kalendorinių dienų nuo oficialaus savivaldybės jaunimo reikalų koordinatoriaus (vyr. specialisto) paklausimo dėl jaunimo atstovų į Jaunimo reikalų tarybą delegavimo, jaunimo atstovai išrenkami viešai organizuotame visuotiniame jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų, veikiančių savivaldybės teritorijoje, susirinkime, už kurio organizavimą yra atsakingas savivaldybės jaunimo reikalų koordinatorius (vyr. specialistas). 
13.	Savivaldybės jaunimo reikalų koordinatorius (vyr. specialistas) negali būti Jaunimo reikalų tarybos narys, tačiau gali būti skiriamas Jaunimo reikalų tarybos sekretoriumi.
14.	Jaunimo reikalų tarybos pirmininką ir jo pavaduotoją išrenka Jaunimo reikalų tarybos nariai pirmo posėdžio metu. Jaunimo reikalų tarybos pirmininku išrinkus Savivaldybės tarybos ar Savivaldybės administracijos atstovą, Jaunimo reikalų tarybos pirmininko pavaduotoju turi būti išrinktas jaunimo atstovas. Jaunimo reikalų tarybos pirmininku išrinkus jaunimo atstovą, Jaunimo reikalų tarybos pirmininko pavaduotoju turi būti išrinktas Savivaldybės tarybos ar Savivaldybės administracijos atstovas.
15.	Jaunimo reikalų tarybos nario įgaliojimai nutrūksta, jeigu:
15.1.	 jis atsistatydina savo noru anksčiau, negu pasibaigia Jaunimo reikalų tarybos kadencija;
15.2.	 nutrūksta jo darbo (tarnybos) santykiai atstovaujamoje savivaldybės institucijoje ar Savivaldybės administracijoje;
15.3.	jis pašalinamas vadovaujantis Jaunimo reikalų tarybos numatytomis procedūromis dėl neaktyvių narių pašalinimo iš Jaunimo reikalų tarybos (dėl posėdžių nelankymo ir kt.) ar dėl kitų priežasčių;
16. Savivaldybės tarybos sprendimu į Jaunimo reikalų tarybos nario, kurio įgaliojimai nutrūko, vietą Jaunimo reikalų taryboje deleguojamas kitas asmuo, vadovaujantis Nuostatuose numatytais reikalavimais.
17. Nepasibaigus Jaunimo reikalų tarybos kadencijai, jos sudėtis atnaujinama tik Nuostatų         15 punkte numatytais atvejais nutrūkus Jaunimo reikalų tarybos nario (-ių) įgaliojimams. Už Jaunimo reikalų tarybos sudėties atnaujinimą (kreipimąsi į atitinkamą savivaldybės instituciją, Savivaldybės administraciją ar savivaldybės jaunimo organizacijų tarybą dėl naujo (-ų) nario (-ių) delegavimo ir, prireikus, jaunimo atstovų rinkimų organizavimą) atsakingas savivaldybės jaunimo reikalų koordinatorius.
18.	Jaunimo reikalų taryba darbą organizuoja vadovaudamasi darbo reglamentu, kurį patvirtina pirmo posėdžio metu. Jaunimo reikalų tarybos darbo forma yra posėdžiai. Jaunimo reikalų tarybos posėdžius šaukia ir jiems pirmininkauja Jaunimo reikalų tarybos pirmininkas, jo nesant – Jaunimo reikalų tarybos pirmininko pavaduotojas.
19.	Jaunimo reikalų tarybos posėdis laikomas teisėtu, jeigu jame dalyvauja ne mažiau kaip pusė Jaunimo reikalų tarybos narių.
20. Jaunimo reikalų tarybą posėdžių metu techniškai aptarnauja savivaldybės jaunimo reikalų koordinatorius (vyr. specialistas) arba kitas Savivaldybės administracijos direktoriaus įsakymu paskirtas Savivaldybės administracijos darbuotojas.
21. Jaunimo reikalų tarybos posėdžiai šaukiami prireikus, bet ne rečiau kaip kartą per tris mėnesius.
22. Jaunimo reikalų taryba sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia Jaunimo reikalų tarybos pirmininko (jo nesant – Jaunimo reikalų tarybos pirmininko pavaduotojo) balsas.
23. Jaunimo reikalų tarybos sprendimai įforminami Jaunimo reikalų tarybos posėdžio protokolais. Protokolus pasirašo Jaunimo reikalų tarybos pirmininkas, jo nesant – Jaunimo reikalų tarybos pirmininko pavaduotojas. Protokolų kopijos prireikus siunčiamos Jaunimo reikalų tarybos nariams ir suinteresuotoms institucijoms, jos viešai skelbiamos oficialioje Savivaldybės interneto svetainėje.
24. Jaunimo reikalų tarybos pirmininkas, bendradarbiaudamas su savivaldybės jaunimo reikalų koordinatoriumi, rengia ir teikia Jaunimo reikalų tarybai posėdžių darbotvarkes, veiklos planus, ataskaitas. 
25. Jaunimo reikalų tarybos veiklos planai, teikiamos ataskaitos, informacija apie įvyksiančius ir jau įvykusius posėdžius, posėdžių protokolai privalo būti viešinami ir prieinami oficialioje S avivaldybės interneto svetainėje.

V skyrius
JAUNIMO ATSTOVŲ RINKIMŲ ORGANIZAVIMAS

26. SJOT nedelegavus jaunimo atstovų į Jaunimo reikalų tarybą pagal Nuostatų 12.2 papunktį, Jaunimo reikalų tarybos jaunimo atstovai renkami viešo visuotinio jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų, veikiančių Savivaldybės teritorijoje, susirinkimo (toliau – visuotinis susirinkimas) metu.
27. Renkamų Jaunimo reikalų tarybos jaunimo atstovų skaičius numatomas Nuostatų 12.2 papunktyje. Jaunimo reikalų tarybos jaunimo atstovai renkami dvejų metų kadencijai. Jaunimo atstovai Jaunimo reikalų taryboje dirba visuomeniniais pagrindais.
28. Už jaunimo atstovų rinkimų organizavimą atsakingas savivaldybės jaunimo reikalų koordinatorius (vyr. specialistas). 
29. Jaunimo atstovų rinkimai organizuojami ne vėliau kaip po dviejų mėnesių nuo paskutinės Jaunimo reikalų tarybos kadencijos dienos. Jaunimo atstovų rinkimų datą skelbia savivaldybės jaunimo reikalų koordinatorius (vyr. specialistas).
30. Kandidatuoti į Jaunimo reikalų tarybos jaunimo atstovus gali asmenys nuo 14 iki 29 metų (imtinai). 
31. Kandidatus į Jaunimo reikalų tarybos jaunimo atstovus gali siūlyti jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios savivaldybės teritorijoje, iš savo narių. Kandidatais gali save iškelti ir pavieniai asmenys. Kandidatų į Jaunimo reikalų tarybos jaunimo atstovus skaičius neribojamas. 
32. Kandidatų į Jaunimo reikalų tarybos jaunimo atstovus registracija prasideda ne vėliau kaip likus 14 darbo dienų iki jaunimo atstovų rinkimų ir baigiasi likus ne mažiau kaip 5 darbo dienoms iki rinkimų. Registracijos metu kiekvienas kandidatas pateikia užpildytą kandidato į Jaunimo reikalų tarybos jaunimo atstovus anketą (Nuostatų 1 priedas), prideda trumpą motyvacinį laišką tapti Jaunimo reikalų tarybos nariu.
33. Kandidatų į Jaunimo reikalų tarybos jaunimo atstovus sąrašas (kandidato vardas, pavardė ir atstovaujama organizacija (jeigu tokia yra)) bei jų pateikti motyvaciniai laiškai teisės aktų nustatyta tvarka viešai skelbiami savivaldybės interneto svetainėje www.panrs.lt. Kandidatų į Jaunimo reikalų tarybos jaunimo atstovus sąrašas turi būti viešai paskelbtas ne vėliau kaip likus 3 darbo dienoms iki Jaunimo reikalų tarybos jaunimo atstovų rinkimų.
34. Jaunimo reikalų tarybos jaunimo atstovų rinkimų data skelbiama ne vėliau kaip likus 14 darbo dienų iki rinkimų dienos. Informacija apie jaunimo reikalų tarybos jaunimo atstovų rinkimus ir organizuojamą visuotinį susirinkimą yra viešai skelbiama Savivaldybės interneto svetainėje ir kitose pasirinktose visuomenės informavimo priemonėse.  
35. Apie organizuojamus jaunimo atstovų rinkimus ir visuotinį susirinkimą jaunimo reikalų koordinatorius (vyr. specialistas) informuoja ir kviečia dalyvauti savivaldybėje veikiančias jaunimo organizacijas, su jaunimu dirbančias organizacijas, mokinių ir (ar) studentų savivaldas elektroniniu paštu ir kitomis reikalingomis priemonėmis bei būdais. 
36. Visuotinio susirinkimo skelbime / informacijoje turi būti nurodyta susirinkimo vieta, laikas, preliminari darbotvarkė, kandidatų į jaunimo atstovus SJRT ir visuotinio susirinkimo dalyvių registracijos tvarka bei terminai. 
37. Visuotiniame susirinkime dalyvauja ir sprendžiamojo balso teisę turi vienas atstovas iš kiekvienos jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios Savivaldybės teritorijoje. Apie savo dalyvavimą visuotiniame susirinkime kiekviena organizacija / savivalda turi pranešti  jaunimo reikalų koordinatoriui (vyr. specialistui) ne vėliau kaip likus 5 darbo dienoms iki visuotinio susirinkimo.  Atstovas į visuotinį susirinkimą deleguojamas pateikiant delegavimo raštą, kuriame turi būti nurodyta deleguojamo asmens vardas, pavardė, einamos pareigos organizacijoje / savivaldoje ir kontaktinė informacija. Delegavimo raštas turi būti pasirašytas organizacijos / savivaldos vadovo ar jo įgalioto asmens pridedant įgaliojimo kopiją.
38. Visuotiniame susirinkime dalyvaujančių organizacijų ir savivaldų sąrašas turi būti skelbiamas Savivaldybės interneto svetainėje www.panrs.lt ne vėliau kaip likus 3 darbo dienoms iki rinkimų.
39. Prieš prasidedant visuotiniam susirikimui turi būti rengiama dalyvių registracija, kurios metu registruojami į visuotinį susirinkimą atvykę dalyviai. Dalyviai atvykę į visuotinį susirinkimą, tačiau neužsiregistravę registracijos metu, rinkimų balsavime nedalyvauja. 
40. Visuotinį susirinkimą pradeda jaunimo reikalų koordinatorius (vyr. specialistas) arba jį pavaduojantis Savivaldybės administracijos darbuotojas. Jaunimo reikalų koordinatorius (vyr. specialistas) arba jį pavaduojantis Savivaldybės administracijos darbuotojas pirmininkauja visuotiniam susirinkimui, kol išrenkamas visuotinio susirinkimo pirmininkas.
41. Prasidėjus visuotiniam susirinkimui turi būti tvirtinama visuotinio susirinkimo darbotvarkė. Patvirtinus visuotinio susirinkimo darbotvarkę atviru balsavimu paprasta balsų dauguma išrenkamas visuotinio susirinkimo pirmininkas. Pirmininko kandidatūras siūlo užsiregistravę visuotinio susirinkimo dalyviai. 
42. Visuotinis susirinkimas yra protokoluojamas. Visuotinio susirinkimo sekretoriaus funkcijas atlieka jaunimo reikalų koordinatorius (vyr. specialistas) arba jį pavaduojantis Savivaldybės administracijos darbuotojas. 
43. Visuotinio susirinkimo metu išrenkama balsų skaičiavimo komisija, kurią sudaro ne mažiau kaip 3 nariai ir  kuri iš savo narių paprasta balsų dauguma išsirenka balsų skaičiavimo komisijos pirmininką. Kol neišrinkta balsų skaičiavimo komisija, balsus skaičiuoja visuotinio susirinkimo pirmininkas.
44. Visuotinio susirinkimo pirmininkas paskelbia kandidatų į Jaunimo reikalų tarybos jaunimo atstovus sąrašą. Kiekvienas kandidatas (abėcėlės tvarka pagal pavardę) prisistato iki 5 min. Kiekvienas susirinkimo dalyvis turi teisę užduoti ne daugiau kaip du klausimus kiekvienam iš kandidatų.
	  45. Jaunimo atstovai į Jaunimo reikalų tarybą visuotiniame susirinkime renkami slaptu balsavimu. 
46. Prieš pradedant balsavimą, balsų skaičiavimo komisija remdamasi visuotinio susirinkimo dalyvių registracijos sąrašu patikrina, ar yra Nuostatų 53 punkte nustatytas kvorumas.
	47. Paskelbus balsavimo pradžią, deleguotiems jaunimo organizacijų, su jaunimu dirbančios organizacijų, mokinių ir (ar) studentų savivaldų atstovams išduodami iš anksto parengti slapto balsavimo biuleteniai (Nuostatų 2 priedas). Balsavimo biuleteniai išduodami tik tiems organizacijų / savivaldų asmenims, kurių dalyvavimas visuotiniame susirinkime yra patvirtintas delegavimo raštu. Jeigu organizacija / savivalda iki visuotinio susirinkimo pradžios nepateikė delegavimo rašto, balsavimo biuletenis gali būti išduotas tik organizacijos / savivaldos vadovui. Vienam organizacijos / savivaldos atstovui gali būti išduodamas tik vienas balsavimo biuletenis.
48. Į balsavimo patalpą užeina tik po vieną susirinkimo dalyvį.
49.Visuotinio susirinkimo dalyviai renka Jaunimo reikalų tarybos jaunimo atstovus balsuodami už balsavimo biuletenyje nurodytus kandidatus, pažymėdami ties pasirinktais kandidatais. Balsuojama ne daugiau kaip už tiek kandidatų, kiek yra renkamų Jaunimo reikalų tarybos jaunimo atstovų. Biuletenis su atžymomis įmetamas į balsadėžę.
50. Pasibaigus slaptam balsavimui, balsų skaičiavimo komisija suveda balsavimo rezultatus. Balsų skaičiavimo komisijos pirmininkas paskelbia rezultatus visuotiniam susirinkimui ir slapto balsavimo balsų rezultatų nustatymo protokolą (Nuostatų 3 priedas) perduoda visuotinio susirinkimo pirmininkui.
51. Į Jaunimo reikalų tarybą išrinktais jaunimo atstovais laikomi tie kandidatai, kurie surinko daugiausia balsų. Jeigu keli kandidatai surenka vienodą balsų skaičių ir tai lemia, kuris kandidatas turi tapti Jaunimo reikalų tarybos jaunimo atstovu, organizuojamas papildomas slaptas balsavimas, kurio metu balsuojama tik už kandidatus, surinkusius vienodą balsų skaičių. 
52. Jaunimo atstovų rinkimų rezultatai įforminami visuotinio susirinkimo protokolu, kurį pasirašo susirinkimo pirmininkas ir sekretorius. Visuotinio susirinkimo protokolas pateikiamas jaunimo reikalų koordinatoriui (vyr. specialistui) ir saugomas Lietuvos Respublikos dokumentų ir archyvų įstatymo nustatyta tvarka.
53. Jaunimo atstovų rinkimai laikomi įvykusiais, jeigu visuotiniame susirinkime dalyvauja ne mažiau kaip pusė apie savo dalyvavimą pranešusių ir savo atstovą balsavimui delegavusių jaunimo organizacijų, su jaunimu dirbančių organizacijų, mokinių ir (ar) studentų savivaldų, veikiančių savivaldybės teritorijoje.
54. Neįvykus jaunimo atstovų rinkimams, pakartotiniai rinkimai organizuojami ne vėliau kaip po 2 savaičių.
55. Jaunimo reikalų tarybos nario, jaunimo atstovo, įgaliojimai nutrūksta, jeigu jis nebegali toliau eiti jaunimo atstovo pareigų arba atsistatydina savo noru anksčiau, negu pasibaigia jo kadencija Jaunimo reikalų taryboje.
[bookmark: _GoBack]56. Nutrūkus Jaunimo reikalų tarybos nario, jaunimo atstovo, įgaliojimams, jo vietą užima daugiausia balsų visuotinio susirinkimo metu surinkęs, tačiau į Jaunimo reikalų tarybą nepatekęs kandidatas. Jeigu tokio kandidato nėra arba kandidatas atsisako tapti Jaunimo reikalų tarybos nariu, organizuojami pakartotiniai jaunimo atstovų rinkimai.

VI SKYRIUS
BAIGIAMOSIOS NUOSTATOS

57. Jaunimo reikalų tarybos posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
______________________________


					Panevėžio rajono savivaldybės
					jaunimo reikalų tarybos nuostatų 
                                                                                                            1 priedas


(Kandidato į savivaldybės jaunimo reikalų tarybos jaunimo atstovus registracijos anketos forma)

KANDIDATO Į PANEVĖŽIO RAJONO SAVIVALDYBĖS JAUNIMO REIKALŲ TARYBOS JAUNIMO ATSTOVUS 
REGISTRACIJOS ANKETA

	Kandidato duomenys

	Vardas, pavardė
	

	Gimimo data
	

	Atstovaujama organizacija / savivalda
	
(prašome nurodyti pilną vienos jaunimo organizacijos, su jaunimu dirbančios organizacijos, mokinių ar studentų savivaldos pavadinimą arba nurodyti, jog tokios organizacijos / savivaldos nėra) 

	Kontaktinė informacija
	
(el. pašto adresas ir tel. numeris)



PRIDEDAMA. Motyvacinis laiškas tapti Panevėžio rajono savivaldybės jaunimo reikalų tarybos nariu, jaunimo atstovu (iki 1 A4 formato lapo apimties), 1 lapas.

SUTINKU, kad mano pateikti duomenys reikalingi ir bus naudojami tik jaunimo atstovų į Panevėžio rajono savivaldybės jaunimo reikalų tarybą rinkimams organizuoti. Viešai bus skelbiami šie mano pateikti duomenys: vardas, pavardė, amžius, atstovaujama organizacija, pateiktas motyvacinis laiškas.





_________________				_________________________
(anketos užpildymo data)		(parašas)












                                                                                                       

				            Panevėžio rajono savivaldybės   					            jaunimo reikalų tarybos nuostatų 
                                                                                                          2 priedas

		

JAUNIMO ATSTOVŲ Į PANEVĖŽIO RAJONO SAVIVALDYBĖS JAUNIMO REIKALŲ TARYBĄ RINKIMAI

____________
(data)

BALSAVIMO BIULETENIS

ŽYMĖJIMO PAVYZDYS

PAŽYMĖKITE NE DAUGIAU KAIP		
(įrašyti skaičių) KANDIDATĄ (-US)
	
	VARDENIS PAVARDENIS
	

	VARDENĖ PAVARDENĖ
	

	(įrašyti visus kandidatus)
	

	
	

	
	

	
	





                                                                                                     



				                    Panevėžio rajono savivaldybės
					  jaunimo reikalų tarybos nuostatų 
                                                                                                               3 priedas


JAUNIMO ATSTOVŲ Į PANEVĖŽIO RAJONO SAVIVALDYBĖS 
JAUNIMO REIKALŲ TARYBĄ RINKIMŲ 
BALSŲ SKAIČIAVIMO KOMISIJOS PROTOKOLAS

20.....m.  …………..d. Nr.
(vieta)

Balsų skaičiavimo komisijos posėdis įvyko ____________________
(data)

Balsų skaičiavimo komisijos pirmininkas___________________________________________
Balsų skaičiavimo komisijos nariai: _______________________________________________
____________________________________________________________________________

1. Dėl jaunimo atstovų rinkimų į Savivaldybės jaunimo reikalų tarybą:
1.1. Dėl kandidato Vardenio Pavardenio išrinkimo Savivaldybės jaunimo reikalų tarybos nariu;
1.2. Dėl kandidato............
2. Įteikta balsavimo biuletenių ______________________
3. Gauta balsavimo biuletenių ________________________, iš jų negaliojantys____________
4. Balsavimo rezultatai:
	Eil.
Nr.
	Kandidatas
	Balsavimo rezultatai
(nurodoma skaičiumi ir žodžiu)
	Reitingavimas,
pagal surinktų balsų skaičių
	Balsavimo išvada (nurodoma, išrinktas ar neišrinktas)

	1.
	Vardenis Pavardenis 
	Surinktas balsų skaičius.........
	Pvz., 2
	

	2.
	Vardenis Pavardenis
	Surinktas balsų skaičius.........
	Pvz., 1
	



	Komisijos pirmininkas

	
	
	

	
	(parašas)
	
	(vardas, pavardė)

	
Komisijos nariai
	
	
	

	
	(parašas)
	
	(vardas, pavardė)

	
	
	
	

	
	(parašas)
	
	(vardas, pavardė)








PANEVĖŽIO RAJONO SAVIVALDYBĖS ADMINISTRACIJOS
JAUNIMO REIKALŲ KOORDINATORĖ (VYR. SPECIALISTĖ)

	
Panevėžio rajono savivaldybės tarybai


SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2019 M. BIRŽELIO 20 D. SPRENDIMO NR. T-144 „DĖL PANEVĖŽIO RAJONO SAVIVALDYBĖS JAUNIMO REIKALŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO“ PROJEKTO AIŠKINAMASIS RAŠTAS 

2023 m. sausio 11 d.
Panevėžys
	
	1. Sprendimo projekto tikslai ir uždaviniai
 Šiuo sprendimo projektu siūloma patvirtinti Jaunimo reikalų tarybos nuostatus. Jaunimo reikalų taryba (toliau – Jaunimo taryba) yra visuomeniniais pagrindais veikiantis kolegialus organas, turintis  nuolatinės (Savivaldybės tarybos įgaliojimų laikui) komisijos statusą, įsteigtas vadovaujantis Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu ir Panevėžio rajono savivaldybės tarybos veiklos reglamentu. Jaunimo reikalų tarybos paskirtis – koordinuoti jaunimo politikos įgyvendinimą savivaldybėje, analizuoti jaunimo problemas ir poreikius, rengti ir teikti Savivaldybės tarybai, Savivaldybės merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.
	2. Siūlomos teisinio reguliavimo nuostatos
	Priėmus teikiamą projektą, bus patvirtinti nauji Jaunimo reikalų tarybos nuostatai, kuriuose nurodyti jaunimo reikalų tarybos veiklos tikslia ir funkcijos, jos teisės. Taip pat apibrėžta Jaunimo reikalų tarybos sudėtis ir jaunimo atstovų rinkimų organizavimas. Keičiant Jaunimo reikalų tarybos nuostatus, vadovaujamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos jaunimo politikos pagrindų įstatymo 5 straipsnio 3 dalimi, Savivaldybių jaunimo reikalų tarybų pavyzdiniais nuostatais, patvirtintais Lietuvos Respublikos socialinės apsaugos ir darbo ministro 2019 m. sausio 16 d. įsakymu Nr. A1-31 „Dėl Lietuvos Respublikos socialinės apsaugos ir darbo ministro 2009 m. sausio 8 d. įsakymo Nr. A1-4 „Dėl Savivaldybių jaunimo reikalų tarybų pavyzdinių nuostatų patvirtinimo“.
	 3. Laukiami rezultatai
Patvirtinus Jaunimo reikalų tarybos nuostatus bus sklandžiau vykdomas darbo veiklos organizavimas ir bendradarbiavimas, aiškiau aptartas jaunimo atstovų į Jaunimo reikalų tarybą, rinkimų organizavimas 
	4. Lėšų poreikis ir šaltiniai 
	Lėšos nėra reikalingos.
	5. Kiti sprendimui priimti reikalingi pagrindimai, skaičiavimai ar paaiškinimai
	Sprendimo projekto antikorupcinis vertinimas nereikalingas.


Jaunimo reikalų koordinatorė (vyr. specialistė)		                    Sandra Budreikienė

